<classify> Wakati uongozi ukilaumu wanachama kuwa ndio chanzo cha Simba kufanya vibaya, kikao cha jana cha tawi la Mpira Pesa ambacho uongozi uliwakilishwa na mjumbe wa kamati ya utendaji ya Simba, Ally Sulu walirushia viongozi lawama na kudai wameshindwa kwa kuwa baadhi yao wanahujumu timu. Kikao hicho kilifanyika Magomeni Lango la Jiji.Mwanachama Shaban Hemmed alisema, Rais Evans Aveva anasema TFF Shirikisho la Soka Tanzania, Yanga, waandishi na wanachama ndio chanzo cha Simba kufeli, lakini sisi wanachama tunasema hakuna yeyote aliyetuhujumu si TFF wala Yanga wala yeyote yule ambae anatuhujumu, nyie viongozi ndio mnahujumu timu halafu mnaangushia jumba bovu wengine...Mfano mechi ya Toto anataja jina la kiongozi kipindi cha mapumziko hakuongea na mchezaji yeyote wa Simba wala hakuingia chumbani ila aliingia kwenye chumba cha Toto na kuongea nao muda mrefu tu na ile mechi tulifungwa... Peleka salamu zetu mkutano wa Julai 10 viongozi wote wawepo na ajenda ya viongozi tunaowatuhumu kutuhujumu iwepo, na kila mtu apewe nafasi kuuliza swali ole wao wapandikize mamluki tutapindua meza hata kama itakuwa ni Bwalo la Polisi Oysterbay.Naye mwanachama Chuma Seleman maarufu Bi Hindu alimrushia lawama Aveva kuwakumbatia viongozi wawili majina tunayo kuwa ndio chanzo cha kushindwa huku, akidai viongozi wanadharau wanachama hata pale wanaposhauriwa kwa manufaa ya Simba hawataki.Wanachama hao ambao wengi wao pia walirushia lawama kwa kudharau mambo ya kitaalamu ushirikina, ikiwemo mechi ya Ndanda ambapo viongozi waligoma Simba kuhusishwa na masuala hayo na timu ikaambulia kipigo.Awali mkutano huo ulijawa na vurugu huku wanachama wenyewe kwa wenyewe wakirushiana makonde. Ni uchungu wa aina yake pale mmoja wa wanachama alipopewa nafasi ya kuzungumza na kushindwa kufanya hivyo na badala yake akaangua kilio kwa Simba kukaa eda kwa mwaka wa nne mfululizo bila kushiriki michuano ya kimataifa.Naye mjumbe wa kamati ya utendaji ya Simba, Sullu aliwatoa wasiwasi wanachama hao kwa kuwahakikishia msimu ujao wamejipanga kufanya usajili mzuri ambao utaleta ushindani kwenye ligi, huku akidai kuwa fedha za ujenzi wa uwanja wa Bunju zipo.  <topic>: MICHEZO 